Nytårsudrykninger – og angreb på brandfolk - Beredskabsforbundet
Nyhed • Jan 02, 2018 10:57 CET
Nyhedsportalen Beredskabsinfo har lavet en oversigt over udrykningerne nytårsaften fra de 24 kommunale og fælleskommunale redningsberedskaber. Den viser, at der har været 435 egentlige brandudrykninger samt 177 udrykninger, der er varetaget af indsatslederen alene. Og Hovedstadens Beredskab står ikke overraskende for den største andel med 144 udrykninger. I alt har 1.750 brandfolk været i aktion.
Indsatsen har i en række tilfælde udsat for beskydning med fyrværkeri. Det har i hvert fald været tilfældet i Albertslund, Hvidovre, Taastrup, Slagelse og Aarhus
”Særligt i år var der desværre flere tilfælde, hvor vores mandskab blev beskudt med fyrværkeri under udførelse af deres arbejde. Vi har været udsat for dette tidligere – men ikke i så stor målestok som i år, hvor vi i mindst syv tilfælde blev beskudt med fyrværkeri under indsats. Vores brandmandskab er meget erfarne og ikke sarte, men at skulle udsættes for sådanne hændelser, mens man udfører sit arbejde, er klart over grænsen, og det er udtryk for en svær grad af manglende omtanke, at man kan finde på at rette fyrværkeri mod andre mennesker”, siger operationschef Kristian Næsted hos Hovedstadens Beredskab til Beredskabsinfo.
Læs mere på Beredskabsinfo.dk
Foto: Bjørn Nielsen - bpln.dk